## Č.j. 201/2022

## Dodatok č. 1

## ku

## KOLEKTÍVNEJ ZMLUVE

**na rok 2022**

V súlade s ustanovením § 31 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme v znení neskorších predpisov (ďalej len „zákon o odmeňovaní“), § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov zmluvné strany

názov organizácie : **Nitrianska galéria (NG), Župné námestie 3, 949 01 Nitra**

**(ďalej len „ zamestnávateľ“),**

zastúpená : **Mgr. Renáta Niczová, riaditeľka**

na jednej strane

a

základná organizácia : **ZV SLOVES Nitrianska galéria,**

zastúpená : **Mgr. Martin Daniš, predseda závodného výboru**

**Mgr. Andrea Magáthová, tajomníčka závodného výboru**

**Eva Halásová, hospodárka závodného výboru**

na druhej strane

uzatvárajú tento

**Dodatok č. 1 ku Kolektívnej zmluve na rok 2022**

**platný od 16.8.2022**

Na základe prijatého Opatrenia Ministerstva práce, sociálnych vecí a rodiny č. 281/2022 a podpísaného Dodatku č. 1 ku Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme na rok 2022 sa obe zmluvné strany dohodli na doplnení čl. 19 o bod 4 a na novom znení čl. 24 písm. a) a čl. 26 a to nasledovne:

**Článok 19**

4. Zamestnávateľ poskytne zamestnancovi, ktorého pracovný pomer trvá ku dňu 31.8.2022 odmenu podľa §20 ods. 1 písm. a) zákona o odmeňovaní v sume 500,- €. Odmena bude vyplatená vo výplatnom termíne za mesiac august 2022, najneskôr však do 31.12.2022. Ak zamestnanec vykonáva prácu v kratšom týždennom čase, ako je ustanovený týždenný pracovný čas u zamestnávateľa, odmena podľa prvej vety sa pomerne kráti. Podmienkou na vyplatenie odmeny je, že zamestnanec musí v rozhodujúcom období (od 1.1.2022 do 31.8.2022) vykonávať prácu aspoň v minimálnom rozsahu (1 deň).

# Článok 24

Zamestnávateľ v rámci realizácie svojej sociálnej politiky poskytne zamestnancom z fondu príspevky v zmysle schváleného rozpočtu SF na daný kalendárny rok. V prípade nečerpania niektorej z položiek môže organizácia po dohode s odborovou organizáciou prostriedky fondu použiť na krytie inej položky z rozpočtu.

Zo SF je možné poskytnúť nasledovné príspevky na :

1. ***Stravovanie zamestnancov***: zamestnávateľ zabezpečí stravovanie pre svojich zamestnancov podľa ich výberu dvomi spôsobmi:

* formou jedálnych kupónov a poskytne im jedálne kupóny už od prvého dňa nástupu do zamestnania. Príspevok zamestnávateľa zo SF je vo výške 0,77 € (ak hodnota jedálneho kupónu je 4,80 €, zamestnávateľ prispieva vo výške 2,64 €). Za dni strávené na dovolenke a pri osobných prekážkach v práci zamestnancom neprináleží stravný lístok. Evidenciu vydaných jedálnych kupónov vedie ekonómka NG.
* formou finančného príspevku na stravovanie kedy bude platiť, že pri poskytovaní finančného príspevku na stravovanie zamestnávateľ bude prispievať v takej istej výške ako pri jedálnom kupóne v hodnote 4,80 € (čiže 2,64 € príspevok zamestnávateľa, 0,77 € príspevok zo SF), za každý odpracovaný deň. Finančný príspevok na stravovanie sa bude zasielať zamestnancovi vopred na účet (t.j. na konci predchádzajúceho mesiaca zašle ekonómka zamestnancovi príspevok na nasledujúci mesiac podľa počtu pracovných dní v novom mesiaci a po odpočítaní neodpracovaných dní za predchádzajúci mesiac). Novému zamestnancovi bude vyplatený finančný príspevok na stravovanie v prvý deň nástupu do zamestnania. Tento finančný príspevok v zmysle zákona o dani z príjmov nepodlieha dani z príjmov. Evidenciu poskytnutého finančného príspevku na stravovanie zabezpečí ekonómka NG. Za dni strávené na dovolenke a pri osobných prekážkach v práci zamestnancom neprináleží finančný príspevok na stravovanie.

# Článok 26

Zdaňovanie SF

Od dane z príjmov sú oslobodené nasledovné druhy príspevkov zo SF:

- príspevok na stravu poskytnutú na pracovisku alebo v rámci stravovania zabezpečeného

prostredníctvom iných subjektov, pričom oslobodený je nepeňažný príjem;

* finančný príspevok na stravovanie zamestnancov v zmysle § 5 ods. 7 písm. b) zákona o dani z príjmov a v zmysle §152 Zákonníka práce (max. do výšky 3,52 €/deň).
* príspevok na hodnotu nealkoholických nápojov poskytovaných zamestnávateľom zamestnancovi na spotrebu na pracovisku (§5 ods.7 písm. c/ zákona o dani z príjmov),
* príspevok na použitie rekreačného, zdravotníckeho, vzdelávacieho, predškolského telovýchovného alebo športového zariadenia poskytnutého zamestnávateľom zamestnancovi, jeho manželke a deťom, ktoré sa považujú za vyživované deti (§5 ods.7 písm. d/ zákona o dani z príjmov – napr. prenájom miestnosti za účelom kultúrneho spoločenského posedenia zabezpečovaného zamestnávateľom)

Väčšina titulov na čerpanie prostriedkov zo sociálneho fondu je zdaňovaná 19 % sadzbou dane. Medzi takéto príjmy patria napr.:

- príspevok na stravovanie poskytnutý v peňažnej forme (mimo §152 ZP a nad rámec max. výšky 3,52 €/deň),

- príspevok na kultúrne programy a športové akcie, poskytnutie vstupeniek na kultúrne a športové akcie, permanentky.

Tento dodatok ku Kolektívnej zmluve je účinný dňom jeho podpísania oprávnenými zástupcami a je záväzný pre zmluvné strany a pre ich právnych nástupcov v dobe jej platnosti.

Zamestnávateľ a závodný výbor zabezpečia do 15 dní od podpísania tohto dodatku ku kolektívnej zmluve, aby jeden exemplár dodatku bol k dispozícii na podateľni a u Mgr. Martina Daniša, predsedu ZV SLOVES Nitrianska galéria.

Dodatok ku Kolektívnej zmluve je vypracovaný v dvoch vyhotoveniach, z ktorých každá zo zmluvných strán obdrží jeden exemplár.

# V Nitre, dňa 16.8.2022

## Mgr. Renáta Niczová Mgr. Martin Daniš

riaditeľka predseda

Nitrianska galéria ZV SLOVES Nitrianska galéria